Hierdie boek is bedoel vir gewone gelowiges wat soms wonder oor iets wat in die Bybel staan, of gekonfronteer word met 'n kwessie wat op die oog af lynreg met hulle geloofsbeginsels bots, of wat soms wonder oor God se wil en hoe ons as mense kan weet wat dit is. En wie beter as Riekert Botha om hierdie kwelvrae te belig uit die Woord?
Riekert Botha het bekend geword as die radiodominee wat gemaklik en eerlik antwoord op vrae wat gelowiges het. Hierdie bundel bied 'n keur van vrae en antwoorde wat op Dagbreek op Radio Namakwaland 93.4fm uitgesaai is. Die vrae is gesorteer onder 13 afdelings: vrae oor die Bybel; die skepping en evolusie; die Christelike geloof; sonde, redding en verlossing; lyding; God se wil; die Drie-eenheid; die kerk en gemeentelewe; engele; die hemel, wederkoms en hiernamaals; New Age en die Nuwe Hervorming; etiese kwessies; en algemene sake waaroor gelowiges wonder.
Mag 300 Geloofsvrae en Bybelse antwoorde jou nader bring aan die waarheid van God se ewige Woord en jou opnuut laat besef dat ons 'n genadige, liefdevolle God aanbid wat jou baie liefhet!